Արա Խաչադուրյանը ծնվել է Լիբանանում, սպորտով սկսել է զբաղվել 40 տարեկանից: Աշխարհի տարբեր երկրներում և քաղաքներում՝ Մարոկկոյում, Բարսելոնում, Փարիզում մասնակցել է մարաթոնների: Երկար ու դժվարին նախապատրաստություն է անցել Մոնբլան լեռան լանջին, որը Եվրոպայի ամենաբարձր գագաթն է՝ 4810 մ: Մոնբլանը դարձել է առաջին բարձունքը, որը նա հաղթահարել է: Երկրորդ լեռը Արարատն էր, հետո՝ Կիլիմանջարոն: Եվ վերջապես, 2016թ. մայիսի 22-ին նրան հաջողվեց նվաճել Էվերեստը՝ 8848 մ բարձրությամբ աշխարհի ամենաբարձր, դժվար հաղթահարելի լեռը: